CELEX: C2005/057/59
Language: hu
Date: 2005-03-05 00:00:00
Title: T-495/04. sz. ügy: A Belfass által az Európai Unió Tanácsa ellen 2004. december 23-án benyújtott kereset

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/34
            
         A Belfass által az Európai Unió Tanácsa ellen 2004. december 23-án benyújtott kereset
   (T-495/04. sz. ügy)
   (2005/C 57/59)
   Az eljárás nyelve: francia
   A Belfass, székhely: Brüsszel, képviseli: Lucas Vogel, avocat, 2004. december 23-án keresetet nyújtott be az Európai Közösségek Elsőfokú Bíróságához az Európai Unió Tanácsa ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az Európai Unió Tanácsa Főtitkárságának határozatát, amelyben elutasította a felperes által két Brüsszelben található irodaház takarítására és karbantartására vonatkozó szolgáltatás elvégzésére kiírt, UCA 033/04. sz. ajánlati felhívásra elkészített két ajánlatot;
            
         
               —
            
            
               kötelezze az alperest 1 481 317,65 euró kártérítés és ezen összegnek a jelen kereset benyújtásától számított, évi 7 %-os mértékű kamatai megfizetésére, kifejezetten fenntartva az összeg későbbi növelésének, csökkentésének és pontosításának lehetőségét;
            
         
               —
            
            
               kötelezze az alperest az eljárás költségeinek viselésére.
            
         Jogalapok és fontosabb érvek
   A jelen ügy felperese, irodák takarítására szakosodott, 1998. január 1-je óta a Tanács Főtitkársága több épületének takarítását végző társaság, tiltakozik az ellen, hogy az alperes elutasította a „Woluwé Heights” (1. sz. tétel) illetve a „Frère Orban” (2. sz. tétel) épületekben elvégzendő takarítási és egyéb szolgáltatásokra vonatkozó szerződés megkötésére irányuló közbeszerzés keretében benyújtott két ajánlatát.
   Állításai alátámasztására, a felperes előadja, hogy:
   
               —
            
            
               A jelen ügyben nyilvánvaló értékelési hiba történt, abban a tekintetben, hogy az 1. sz. tételre vonatkozó ajánlat elutasításában az alperes azt állítja, hogy az ajánlatból következő átlagos óradíj 2004. július 1-jén alacsonyabb az Union générale belge du nettoyage (a belga takarítótársaságok általános szövetsége) által az 1A kategóriára megállapított minimálbérnél, jóllehet a felperes ajánlatában szereplő számok pontos elemzéséből az derül ki, hogy az abból következő átlagos óradíj meghaladja az Union générale belge du nettoyage által rögzített legkisebb összeget.
            
         
               —
            
            
               Sérült a gondos ügyintézés és a hátrányos megkülönböztetés tilalmának elve, valamint a jelen ügyben nyilvánvaló mérlegelési hiba történt, amennyiben a 2. sz. tételre vonatkozó ajánlatot minden további vizsgálat nélkül kizárólag abból az okból utasították el, hogy az ajánlatban szereplő összes munkaóra több, mint 12,5 %-kal kevesebb, mint a felhívásra beérkezett többi ajánlatban szereplő munkaórák átlaga, jóllehet e szempont alkalmazásával a megtámadott határozat a legdrágább ajánlatokat részesíti előnyben, amely megemelt számú munkaóra objektív előny nélkül történő kiszámlázását vetíti elő.